Retro løype vakte begeistring.

Årets tredje NC, sprint i en løype av den gammeldagse sorten, var til begeistring og rytterene lekte seg rundt den 4,7km lange traseen. I strålende sol og varmegrader nok til at alle hadde en fantastisk dag, var det tilslutt noen heldige klassevinnere som stakk av med seierene, og som kan glede seg til fortsettelsen av Nordenvegrittet.

Sekundstrid

Det stod på sekundende da de raskeste skulle skilles , heldigvis var de i forskjellige klasser og Torjus Bern Hansen stakk av med seieren i Menn Junior med tiden 13:44. To sekunder raskere var Eskil Evensen-Lie , som dro i land seieren i Menn Senior.

Meda med trippel

Jentene var ikke noe dårligere og etter god innsats var det Meda Petrusauskaite som vant Kvinner Junior,og med det sin tredje strake seier i årets NC. I Senior klassen var det Henriette Elvrum Handal som tronet øverst etter 18 minutter med slit.

Imorgen er det Fellestart og det er klart for nye dueller, vinnere og tapere – vi kommer tilbake med utfyllende race raport når helgens strabaser er unnagjort.

Resultater :

Menn Senior :

Eskil Evensen-Lie, Kloppa Off Road Klubb \ Team Elite 13:42
Eirik Bjørnebo Langerud, Lillehammer CK \ Merida NTG 13:58
Fredrik Haraldseth, Bæru, OCK 14:06

Kvinner Senior :

Henriette Elvrum Handal, IF Frøy \ Merida NTG 17:59
Frida Helena Rønning, Lillehammer CK \ Merida NTG 18:25
Tiril Hole Mohr, Stavanger SK 18:28

Menn Junior :

Torjus Bern Hansen, SK Rye Sykkel 13:44
Erik Hægstad, Fiskum IL \ Merida NTG 13:57
Petter Fagerhaug, Lillehammer CK \ Team Lillehammer 14:01

Kvinner Junior :

Meda Petrusauskaite, Soon CK 16:41
Marit Sveen, Romeriksåsen SK \ Merida NTG 18:25
Lisa Sæterbø, TVK Sykkel 19:16

Komplett resultatliste kan sees her : http://www.eqtiming.no/Result/?EventUID=5620